b'\n_START_ARTICLE_\nSlingreb\xc3\xb8yle\n_START_PARAGRAPH_\nSlingreb\xc3\xb8yler (engelsk: gimbal) er en innretning som gj\xc3\xb8r det mulig for et instrument eller gjenstand, \xc3\xa5 holde seg \xc2\xabi ro\xc2\xbb selv om hovedplanet beveger seg. Det vanligste eksempelet er et skipskompass. N\xc3\xa5r dette er hengt opp i to slingreb\xc3\xb8yler vil kompasset ligge horisontalt selv om skipet stamper eller slingrer. Gerolamo Cardano (1501\xe2\x80\x931576) er tilkjent \xc3\xa6ren for oppfinnelsen idet det er han som f\xc3\xb8rst beskrev den, men en mener at prinsippet var kjent tidligere. Etter Cardano blir slingreb\xc3\xb8yler ogs\xc3\xa5 omtalt som et \xc2\xabkardansk oppheng\xc2\xbb. Prinsippet inng\xc3\xa5r ogs\xc3\xa5 i et universalledd.\n_START_SECTION_\nHistorie\n_START_PARAGRAPH_\nKardansk oppheng ble anvendt av Philon von Byzanz allerede i \xc3\xa5r 230 f.Kr. til \xc3\xa5 henge opp et maleutstyr slik at innholdet holdt seg i ro. i Kina kan kardanske oppheng spores tilbake til 140 f.Kr. At prinsippet var kjent i middelalderen fremg\xc3\xa5r av en tegning av Villard de Honnecourt. Leonardo da Vinci brukte slingreb\xc3\xb8yler til \xc3\xa5 henge opp et kompass\n_START_SECTION_\nOppbygning\n_START_PARAGRAPH_\nTeknisk kan en realisere et sett av slingreb\xc3\xb8yler med en metallring, i denne er opphengt to nye ringer slik at opphengsaksene ligger 90grader fra hverandre og ringene kan fritt dreie om opphengsaksene. Instrumentet kan n\xc3\xa5 settes fast p\xc3\xa5 den indre ringen._NEWLINE_Slingreb\xc3\xb8yler kan anvendes der en trenger \xc3\xa5 holde noe \xc2\xabi ro\xc2\xbb der underlaget er i bevegelse. Det klassiske eksempelet er skipskompass, men er ogs\xc3\xa5 brukt i byssa for \xc3\xa5 holde stekepanna horisontal._NEWLINE_Slingreb\xc3\xb8yler brukes til oppheng i gyroskop, gyrokompass og lignende. Avhengig av hvor mange akser som inng\xc3\xa5r kan en lage gyroer med 1, 2 eller 3 frihetsgrader.'